ངོ་དེབ་ཚོང་ལས་ཁང་གིས་འབར་མའི་ནང་ངོ་དེབ་བརྒྱུད་ལམ་བེད་སྤྱད་ནས།དྲག་སྤྱོད་དང་སྤྱི་ཚོགས་ཁ་འཐོར་བརྒྱུད་སྐུལ་བྱས་ཡོད་པའི་སྙན་ཐོའི་གྲུབ་དོན་ཡིན་པ་དང་།ཚོང་ལས་ཁང་ངོས་ནས་དེ་རིགས་བཀག་འགོག་བྱེད་པའི་ནུས་པ་ཡོད་པ་དང་བྱེད་དགོས་པ་ཁས་ལེན་བྱེད་ཀྱི་ཡོད་པ།ད་ལྟའི་ཆར་འབར་མའི་སྐད་ཡིག་ཤེས་མཁན་༩༩ལ་ལས་ཀ་སྤྲད་ནས།དྲ་ཐོག་རྟོག་ཞིབ་བྱེད་བཞིན་ཡོད་པ།དེ་བཞིན་འབར་མའི་ནང་གི་དམག་དཔོན་དང་གཞུང་གི་དཔོན་རིགས་ཁག་ཅིག་གིས།ངོ་དེབ་ཐོག་ཁ་ཆེ་གྲངས་ཉུང་མི་རིགས་ལ་ངན་དམོད་དང་འཁོན་འཛིན་སློང་ཐབས་བྱས་ཡོད་པས།དེ་དག་གི་ངོ་དེབ་བཀག་སྡོམ་བྱས་ཟིན་སྐོར་བརྗོད་འདུག